**กิตติกรรมประกาศ**

 โครงงานฉบับนี้ สำเร็จลุล่วงได้ด้วยดีจากความกรุณาและการอนุเคราะห์อย่างสูงจาก
อาจารย์ชเนตตี พิมพ์สวรรค์ อาจารย์ที่ปรึกษาโครงงาน ที่คอยให้คำปรึกษาและชี้แนวทางการพัฒนาระบบจนสามารถพัฒนาระบบเสร็จสิ้นตามวัตถุประสงค์
 ขอขอบพระคุณอาจารย์มณีรัตน์ ผลประเสริฐ ประธานกรรมการสอบโครงงาน
อาจารย์ ดร.ปิยศักดิ์ ถีอาสนา กรรมการผู้ทรงคุณวุฒิสอบโครงงาน ที่ให้คำปรึกษาตรวจแก้ไขข้อบกพร่อง ทุกขั้นตอนของโครงงานและข้อคิดที่มีคุณค่าต่อการศึกษาจนทำให้โครงงานฉบับนี้มีความสมบูรณ์ ผู้ศึกษาขอกราบขอบพระคุณเป็นอย่างสูง

 ขอขอบพระคุณอาจารย์จารุกิตติ์ สายสิงห์ อาจารย์วรวิทย์ สังฆทิพย์ และ

อาจารย์จรัญ เจิมแหล่ ผู้เชี่ยวชาญให้ความอนุเคราะห์ตรวจสอบเครื่องมือในการศึกษา ขอขอบพระคุณอาจารย์ประจำคณะเทคโนโลยีสารสนเทศที่คอยให้คำปรึกษาและ
คำชี้แนะเกี่ยวกับโครงงาน

 ขอขอบคุณนักศึกษาสาขาเทคโนโลยีสารสนเทศ ชั้นปีที่ 4 จำนวน 30 คน ที่ให้ความร่วมมือด้วยดีกับการทดลองเครื่องมือในการศึกษาครั้งนี้
 ขอขอบพระคุณเพื่อนๆ คณะเทคโนโลยีสารสนเทศ ที่คอยให้ความช่วยเหลือและให้กำลังใจด้วยดีเสมอมา

 ขอขอบพระคุณบิดา มารดาและญาติ พี่ น้อง ครอบครัวทุกคน ที่ให้ความช่วยเหลือเป็นทุนการศึกษาและเป็นกำลังใจในการศึกษาตลอดมา และขอขอบคุณผู้ที่มีส่วนเกี่ยวข้องทุกท่านที่ผู้ศึกษาไม่ได้เอ่ยนามไว้ ณ ที่นี้

 คุณความดีที่ได้จากโครงงานฉบับนี้ผู้ศึกษาขอมอบให้แด่คุณพ่อ คุณแม่ ที่ได้อบรมสั่งสอนให้กำลังใจและส่งเสริมสนับสนุนจนเป็นผลให้โครงงานนี้สำเร็จได้ด้วยดี

 ขอขอบพระคุณสถาบันวิจัยและพัฒนามหาวิทยาลัยราชภัฏมหาสารคาม ที่ได้จัดสรรทุนอุดหนุนวิจัยนักศึกษาจากงบบำรุงการศึกษา (บกศ.) หมวดเงินอุดหนุนวิจัยประจำปีงบประมาณ พ.ศ. 2558 แก่ผู้วิจัยในครั้งนี้

 วิจิตรา ผลชู 2559